सीकेपी प्रखंड प्रमुख के लिए लॉबिंग शुरू
चक्रधरपुर | चक्रधरपुरप्रखंड में 23 पंचायत समिति सदस्य प्रखंड प्रमुख का चयन करेंगे। चक्रधरपुर प्रखंड प्रमुख का पद एसटी के लिए रिजर्व है। लिहाजा इस बार किसी नए चेहरे को ही प्रखंड प्रमुख बनाने की सेटिंग-गेटिंग चल रही है। ज्यादातर संभावना है कि कोई पुरुष पंचायत समिति सदस्य ही इस पद काबिज होगा। प्रखंड प्रमुख की दौड़ में कई लोग शामिल हैं। तीन जिला परिषद वाले चक्रधरपुर प्रखंड में 28 पंचायत समिति सदस्य हैं। जिसमें से तेज तर्रार पंचायत समिति सदस्य अन्य सदस्यों के दरवाजे खटखटाने लगे हैं। ऐसे में पैसों का खेल भी होने की प्रबल संभावना है। शपथ ग्रहण समारोह जनवरी में होगा। हालांकि अब तक कोई प्रशासनिक सूचना जारी नहीं की गई है।
राजनीतिकहस्ती भी शामिल : प्रखंडप्रमुख के पद उपप्रमुख पद पर सहमति बनाने के लिए झामुमो, भाजपा सहित कई दिग्गज राजनीतिक हस्ती जुगाड़ में लगी हुई हैं। ताकि प्रखंड प्रमुख कोई अपना हो सके। बता दें कि चुनाव दलीय आधार पर नहीं हुआ है। इसके बावजूद जीत कर आए प्रत्याशी अलग-अलग दलों से संपर्क बनाए हुए हैं।
bho_Deva hin_Deva hin_Deva